
Καθορισμός αποδοχών του Ειδικού Επιστημονικού Προσωπι¬ 

Τροποποίηση της 146635/3533/21.12.83 Απόφασης 
Υπουργών Εθνικής Άμυνας και Οικονομικών. Καθορι¬ 
σμός του πτητικού επιδόματος διαφόρων κατηγοριών 
Στρατιωτικού Προσωπικού των Ενόπλων Δυνάμεων 

(ΦΕΚ Β 739) όπως ισχύει σήμερα. 4 

Καθορισμός αποδοχών του προσωπικού που προσλαμβάνεται 
με σχέση εργασίας ιδιωτικού δικαίου για τις παιδικές εξο¬ 
χές και κατασκηνώσεις Ηλικιωμένων εποπτευομένων από 


το Υπουργείο Υγείας, Πρόνοιας και Κοιν. Ασφαλίσεων Νο¬ 
μικών Προσώπων. 5 

ΥΠΟΥΡΓΙΚΕΣ Α ΠΟΦΑΣ ΕΙΣ & ΕΓΚΡΙΣΕΙΣ 

Αριθ. 2042775/3718/0022 (1) 


Καθορισμός αποδοχών του Ειδικού Επιστημονικού Προσωπικού 
με σχέση εργασίας Ι.Δ. της Μονάδος Στρατηγικού Σχεδια- 
ομού και Ανάλυσης Πολιτικής του Υπ.Π.Κ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 19 παρ. 1 του Ν. 1876/1990 (ΦΕΚ 27/Α) 
«Ελεύθερες συλλογικές διαπραγματεύσεις και άλλες διατά¬ 
ξεις». 

β) Του άρθρου 80 παρ. 4 του Ν. 1892/90 (ΦΕΚ 101/Α/90) 
«Για τον εκσυγχρονισμό και την ανάπτυξη και άλλες διατάξεις». 

γ) Του άρθρου 2 του Π.Δ. 410/1990 (ΦΕΚ 161/Α/90) «Σύ¬ 
σταση Γενικής Διεύθυνσης, Μονάδας Στρατηγικού Σχεδιασμού 
και Ανάλυσης Πολιτικής στο Υπουργείο Προεδρίας της Κυβέρνη¬ 
σης κλπ.». 

2. Τη ΔΙΔΚ/Φ6.11/560/8.1.91 (ΦΕΚ 2/Β/8.1.91) από¬ 
φαση του Υπουργού Προεδρίας της Κυβέρνησης, με την οποία 


ορίζεται ότι η πλήρωση των θέσεων επιστημονικού προσωπικού 
της ανωτέρω μονάδας θα γίνεται με επιλογή. 

3. Την αριθ. γ 1140/1051173/1390/0001/90 (ΦΕΚ 
420/Β'/10.7.90) απόφαση ανάθεσης αρμοδιοτήτων Υπουργού 
Οικονομικών στον Υφυπουργό Οικονομικών. 

4. Το γεγονός ότι συντρέχει περίπτωση αδυναμίας υπογραφής 
Ειδικής Συλλογικής Σύμβασης Εργασίας γι’ αυτούς τους εργαζο¬ 
μένους, αποφασίζουμε: 

1. Καθορίζουμε τις μηνιαίες αποδοχές του Ειδικού Επιστημο¬ 
νικού Προσωπικού με σχέση εργασίας ιδιωτικού δικαίου αορίστου 
χρόνου που απασχολείται στη Μονάδα Στρατηγικού Σχεδιασμού 
και Ανάλυσης Πολιτικής του Υπουργείου Προεδρίας της Κυβέρ¬ 
νησης, στο ποσό των διακοσίων χιλιάδων (200.000) δραχμών. 

2. Το ανωτέρω ποσό θα αναπροσαρμόζεται από την 1.7.1991 
και εφεξής με τις εκάστοτε αυξήσεις των μισθών των μονίμων δη¬ 
μοσίων υπαλλήλων. 

3. Η απόφαση αυτή ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Ιουλίου 1991 

οι ΥΠΟΥΡΓΟΙ · 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Μ. ΕΒΕΡΤ Π. ΔΕΛΗΜΗΤΣΟΣ 


Αριθ. 2048075/4236/0022 (2) 

Αποζημίωση Αξιωματικών Γραφείων Υπηρεσίας Εφέδρων Νο¬ 
μών (ΓΥΕΝ). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του ΑΝ 1562/1950 «Περί ιδρύσεως Υπηρε- 
σίοις Εφέδρων παρά τω Υπουργείων Εθνικής Αμύνης». 

β. το ΒΔ 885/1962 «Περί κυρώσεως της ΰπ’ αριθμόν 7/ 
1962 αποφάσεως του Ανωτάτου Συμβουλίου Εθνικής Αμύνης» 
περί αναδιοργανώσεως της Υπηρεσίας Εφέδρων του Υπουργείου 
Εθνικής Αμύνης». 

γ. Το ΝΔ 312/1969 «Περί καταβολής μηνιαίας αποζημιώ- 
σεως εις το προσωπικόν των Γραφείων Υπηρεσίας Εφέδρων 
(ΓΥΕ)». 

δ. Την αριθ. Υ/1140/1051173/ΦΕΚ 420 Β710.7.90 
απόφαση του Πρωθυπουργού και Υπουργού Οικονομικών, απο¬ 
φασίζουμε: 

1. Στους Διευθυντές και Βοηθούς των Γραφείων Υπηρεσίας 
Εφέδρων Νομών (ΓΥΕΝ), καταβάλλεται μηνιαία αποζημίωση, 
ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. Στους ανώτατους ή αν^τέρους Εφέδρους (εκ μονίμων ή εξ 
εφέδρων) Αξιωματικούς ποσον ίσον με το 20% του εκάστοτε βα¬ 
σικού μισθού και της αυτόματης τιμαριθμικής αναπροσαρμογής 
(ΑΤΑ) του εν ενεργεία Αντισυνταγματάρχη. 

β. Στους κατωτέρους Εφέδρους (εκ μονίμων ή εξ εφέδρων) 
Αξιωματικούς, Ανθυπασπιστές και Οπλίτες ποσόν ίσον με το 
20% του εκάστοτε βασικού μισθού και της αυτόματης τιμαριθμι¬ 
κής αναπροσαρμογής (ΑΤΑ) του εν ενεργεία ΐπολοχαγού. 

2. Η πληρωμή της καθοριζόμενης με την παρούσα αποζημιώ- 
σεως θα γίνεται από την πάγια προκαταβολή της πλησιεστέρας 
Διαχειρίσεως Χρηματικού της περιοχής στην οποία εδρεύει κάθε 
ΓΥΕΝ σε βάρος των σχετικών πιστώσεων ΔΕΠΑΘΑ/ 


ΓΕΕΘΑ. 

3. Η προσκόλληση στην οικεία Διαχείρηση Χρηματικού θα 
ενεργείται με διαταγή του Γενικού Επιτελείου Στρατού/ΔΟΙ 
ύστερα από πρόταση της ΔΕΠΑΘΑ. 

4. Για την καταβολή της ανωτέρω αποζημιώσεως απαιτού¬ 
νται τα εξής δικαιολογητικά: 

α. Αντίγραφο της διαταγής διορισμού των μελών του Γρα¬ 
φείου Υπηρεσίας Εφέδρων Νομών. 

β. Υπεύθυνη δήλωση για το βαθμό που φέρει εν εφεδρεία έκα¬ 
στος δικαιούχος, θεωρημένη από το Διευθυντή ΓΥΕΝ. 

γ. Βεβαίωση του Διευθυντού του ΓΥΕΝ περί παροχής υπηρε¬ 
σιών από το δικαιούχο καθ’ όλο το διάστημα του μηνός. 

5. Οι Διαχειρίσεις, προκειμένου να δικαιολογήσουν τη δαπάνη 
της καταβαλόμενης αποζημιώσεως, απαιτείται να συνυποβάλ¬ 
λουν με τα δικαιολογητικά της παραγράφου 4 και: 

α. Αντίγραφο της παρούσης κατά την πρώτη πληρωμή των δι¬ 
καιούχων καθώς και κατά τον πρώτο μήνα κάθε έτους. 

β. Κατάσταση πληρωμής εις διπλούν. 

6. Η ανωτέρω αποζημίωση υπόκειται μόνο στις προβλεπόμε- 
νες κρατήσεις υπέρ φόρου εισοδήματος, χαρτοσήμου και ΟΓΑ. 

7. Οι υπ’ αριθμ. 194066/3668/14.11.1970 και 154529/ 
4077/23.10.1974 Κοινές Αποφάσεις Υπουργών Εθνικής Αμύ- 
νης και Οικονομικών καταργούνται από την έναρξη της ισχύος 
της παρούσης. 

8. Η ισχύς της παρούσης αρχίζει από την πρώ·η) του επομένου 
μηνός από τη δημοσίευσή της στην Εφημερίδα της Κυβερνήσεοας. 

Η απόφαση αυτή να δημοσιευθεί στην Εφημερίδα της Κυβερνή- 


σεως. 


Αθήνα, 1 Αυγούστου 1991 


οι ΥΠΟΥΡΓΟΙ 


ΕΘΝΙΚΗΣ ΑΜΥΝΑΣ ΥΦΥΠ. ΟΙΚΟΝΟΜΙΚΟΝ 

ΙΩΑΝΝΗΣ ΒΑΡΒΙΤΣΙΩΤΗΣ Π. ΔΕΛΗΜΗΤΣΟΣ 

Αριθ. 2043455/3827/0022 (3) 

Καθορισμός της αμοιβής των Παρατηρητών των Μετεωρολογι¬ 
κών Σταθμών της Εθνικής Μετεωρολογικής Υπηρεσίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη; 
α. Τις διατάξεις; 

1) Του άρθρου 8 του Ν.Δ. 367/74 «Περί Εθνικής Μετεωρο¬ 
λογικής Υπηρεσίας». 

2) Του Ν. 1505/84 «Περί αναδιάρθρωσης μισθολογίου προ¬ 
σωπικού της Δημόσιας Διοίκησης και άλλες συναφείς διατάξεις». 

β. Την υπ’ αριθμ. Φ. 510/130/Υ. 207619/23.10.70 
(ΦΕΚ/Β/20.11.70) κοινή Απόφαση Υπουργών Εθνικής Άμυ¬ 
νας και Οικονομικών «Περί καθορισμού του αριθμού των επί επι- 
μισθίω Παρατηρητών της ΕΜΥ». 

γ. Την αριθμ. 349736/22.1.1988 (ΦΕΚ 84/Β/ 
15.2.1988) κοινή Απόφαση Υπουργών Εθνικής Αμύνης και Οι¬ 
κονομικών «Περί καθορισμού της αμοιβής των παρατηρητών 
των Μετεωρολογικών Σταθμών της Εθνικής Μετεωρολογικής 
Υπηρεσίας». 


δ. Τις προτάσεις του Διοικητού της ΕΜΥ, που υποβλήθηκαν 
με τις υπ’ί αριθμ. Φ, 844.1/1845/22.2.1990 και Φ.444.1./ 
4007/7.5.1991 Αναφορές. 

ε. Την αριθμ. Πρωτ. Υ. 1019/204.90 Απόφαση του Πρωθυ¬ 
πουργού για τον καθορισμό αρμοδιοτήτων του Αναπληρωτή 
Υπουργού Εθνικής Αμύνης Αλεξάνδρου Παπαδόγγονα (ΦΕΚ 
286/Β/20.4.90). 

στ. Την αριθμ. Υ. 1140/1051173/1390/0001/ΦΕΚ 420 
Β/10.7.90 απόφαση του Πρωθυπουργού και Υπουργού Οικονο¬ 
μικών, αποφασίζουμε: 

1. Καθορίζουμε την αμοιβή, των παρατηρητών των Μετεωρο¬ 
λογικών Σταθμών της Εθνικής Μετεωρολογικής Υπηρεσίας, 
ανάλογα με την προϋπηρεσία, συνεχή ή διακεκομένη, παρατηρη- 
τού Μετεωρολογικών Σταθμών εκάστου. ως ακολούθως: 

α. Μέχρι πέντε (5) χρόνια 8.500 δρχ. (οκτώ χιλιάδες πεντα¬ 
κόσιες). I 

β. Από πέντε (5) χρόνια συμπληρωμένα μέχρι δέκα (10) 
9.900 δρχ. (εννέα χιλιάδες εννιακόσιες). 

γ. Από δέκα (10) χρόνια συμπληρωμένα και πάνω, 11.200 
δρχ. (έντεκα χιλιάδες διακόσιες). 

2. Η απόφαση αυτή να δημοσιευθεί στην Εφημερίδα της Κυ- 
βερνήσεως. 

I Αθήνα, 26 Ιουλίου 1991 

ΟΙ ΥΠΟΥΡΓΟΙ 


ΑΝΑΠΛ. ΕΘΝΙΚΗΣ ΑΜΥΝΗΣ ΥΦΥΠ. ΟΙΚΟΝΟΜΙΚΟΝ 

ΑΛΕΞ. ΠΑΠΑΔΟΓΓΟΝΑΣ Π. ΔΕΛΗΜΗΤΣΟΣ 


▼ 

Αριθ. 2040030/3497/0022 (4) 

Τροποποίηση της 146635/3533/21.12.83 Απόφασης Υπουρ¬ 
γών Εθνικής Άμυνας και Οικονομικών. Καθορισμός του πτη¬ 
τικού επιδόματος διαφόρων κατηγοριών Στρατιωτικού Προ¬ 
σωπικού των Ενόπλων Δυνάμεων (ΦΕΚ Β 739) όπως ισχύει 
σήμερα. 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 3 του Ν.Δ. 313/1974 «περί τττη- 
τικής ενέργειας και πτητικού επιδόματος διαφόρων κατηγοριών 
στρατιωτικού προσωπικού των Ενόπλων Δυνάμεων» όπως ισχύει 
σήμερα. ' 

β) Την υπ’ αριθμ. 146635/3533/21.12. (ΦΕΚ 739) Από¬ 
φαση των Υπουργών Εθν. Αμυνας και Οικονομικών όπως η από¬ 
φαση αυτή τροποποιήθηκε και συμπληρώθηκε μεταγενεστέ- 
ρως. 

γ) Την υπ’ αριθμ. πρωτ. 1019/20.4.90 Απόφαση Πρωθυ¬ 
πουργού «Καθορισμός αρμοδιοτήτων Αναπληρωτή ΤΓπουργού 
Εθνικής Αμύνης Αλεξάνδρου Παπαδόγγονα» (ΦΕΚ Β 286). 

δ) Την υπ’ αριθ. πρωτ. Υ 1140/105 1173/1390/0001/90 
απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων στον υφυπουργό Οικονομικών» (ΦΕΚ Β 
420), αποφασίζουμε: 


Άρθρο 1 

α. Η παράγραφος 1α(1) της υπ’ αριθ. 146635/3533/ 
21.12.83 Απόφασης Υπουργών Εθνικής Αμύνης και Οικονομι¬ 
κών «Καθορισμός του τιτητικού επιδόματος διαφόρων κατηγο¬ 
ριών Στρατιωτικού προσωπικού των Ενόπλων Δυνάμεων» (ΦΕΚ 
Β 739) αντικαθίσταται ως εξής: 

«(1) Στους μόνιμούς, μόνιμους εξ εφεδρείας πλην ανωτάτων, 
εφέδρους και δοκίμους εφέδρους Αξιωματικούς, Ανθυπασπιστές 
και μονίμους υπαξιωματικούς κατόχους στρατιωτικού πτυχίου 
χειριστού αεροσκαφών. 

β. Η παράγραφος ιβ(9) της ανωτέρω κοινής αποφάσεως αντι¬ 
καθίσταται ως εξής: 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

«(9) Κατηγορία Δ2 (α) συντελεστής 4,0 

Κατηγορία Δ2 (β) συντελεστής 3,5 

Κατηγορία Δ2 (γ) συντελεστής 3,5 

Κατηγορία Δ2 (δ) συντελεστής 3,0 

γ. Η παράγραφος ιγ (6) της ανωτέρω κοινής αποφάσεως αντι¬ 
καθίσταται ως εξής: 

«(6) Κατηγορία Δ2 

(α) Αξιωματικοί και Ανθυπασπιστές χειριστές, που ίπτανται με 
ελικόπτερο βάρους άνω των 4000 χιλιογράμμων (άδειο - εξοπλι¬ 
σμένο). 

(β) Αξιωματικοί και Ανθυπασπιστές χειριστές, που ίπτανται με 
ελικοφόρο αεροσκάφος βάρους μικροτέρου των 4000 χιλιογράμ- 
μων (άδειο - εξοπλισμένο). 

(γ) Υπαξιωματικοί χειριστές, που ίπτανται με ελικοφόρο αερο¬ 
σκάφος ή ελικόπτερο βάρους μικροτέρου των 4000 χιλιογράμ- 
μων (άδειο - εξοπλισμένο). 

(δ) Υπαξιωματικοί χειριστές, που ίπτανται με ελικοφόρο αερο¬ 
σκάφος ή ελικόπτερο βάρους μικροτέρου των 4000 χιλιογράμ- 
μων (άδειο - εξοπλισμένο). 

Άρθρο 1 

Η ισχύς της απόφασης αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Ιουλίου 1991 ■ 

οι ΥΠΟΥΡΓΟΙ 


ΑΝΑΠΛ. ΕΘΝΙΚΗΣ ΑΜΥΝΗΣ ΥΦΥΠ. ΟΙΚΟΝΟΜΙΚΟΝ 

ΑΛΕΞ. ΠΑΠΑΔΟΓΓΟΝΑΣ Π. ΔΕΛΗΜΗΤΣΟΣ 

- 1 ¥ - 

Αριθ. 2043445/3824/0022 (5) 

Καθορισμός αποδοχών του προσωπικού που προσλαμβάνεται με 
σχέση εργασίας ιδιωτικού δικαίου για τις παιδικές εξοχές και 
κατασκηνώσεις Ηλικιωμένων εποπτευομένων από το Υπουρ¬ 
γείο Υγείας, Πρόνοιας και Κοιν. Ασφαλίσεων Νομικών Προ¬ 
σώπων. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντοις υπόψη: 

1. Τις διατάξεις του άρθ. 19παρ. 2τουΝ. 1876/90 «Ελεύθε¬ 
ρες συλλογικές διαπραγματεύσεις και άλλες διατάξεις». 

2. Τις σχετικές προτάσεις του ΠΙΚΠΑ & του Κ.Κ.Ο.Ν., που 
υποβλήθηκαν με τα αριθ. ΜΠ/758/1.3.91 & 234/12.3.91 
αντίστοιχα έγγραφα. 

3. Το γεγονός ότι συντρέχει περίπτωση αδυναμίας υπογραφής 
ειδικής Συλλογικής Σύμβασης Εργασίας, για το προσωπικό που 
αφορά η απόφαση αυτή. 

4. Το άρθρο 40 του Ν. 849/78. 

5. Την αριθμ. Υ 1140/1051173/1390/0001/90 απόφαση 
Πρωθυπουργού και Υπουργού Οικονομικών, αποφασίζουμε: 

1. Καθορίζουμε τις μηνιαίες αποδοχές του προσωπικού με 
σχέση εργασίας ιδιωτικού δικαίου, που προσλαμβάνονται, στις 
παιδικές εξοχές και κατασκηνώσεις ηλικιωμένων νομικών προ¬ 
σώπων που εποπτεύονται από το Υπουργείο Υγείας, Πρόνοιας 
και Κοιν. Ασφαλίσεων, ως ακολούθως: 


«) 

β) 

Τ) 

δ) 

ε) 

στ) 


Συντονιστές 
Επιμελητές 
Ομαδάρχες 
Γ ιατροί 
Νοσοκόμοι 

Γυμναστές & ειδικοί συνεργάτες 
»σε θέματα ψυχαγωγίας & χει- 


Μισθός 62.000 

» 45.000 

» 28.200 
» 65.500 

» 52.000 



ροτεχνίας 

Μισθός 41.000 

ζ) 

Διαχειριστές 

» 50.500 

η) 

Βοηθοί Διαχειριστών - Αποθη- 



κάριοι 

» 41.500 

θ) 

Μάγειροι 

82.000 

0 

Βοηθοί Μαγείρου 

» 54.000 

ια) 

Κοινοτάρχες 

» 31.500 

Φ) 

Συνοδοί ευπαθών παιδιών 

ημ/σθιο 3.000 


2. Τυχόν χορηγούμενες σε είδος παροχές (τροφής, κατοικίας 
κλπ.) δεν αφαιρούνται από τις παροχές που καθορίζονται ανω¬ 
τέρω. 

3. Στους εργαζόμενους, που βρίσκονται σε κατάσταση ετοιμό¬ 
τητας, χορηγείται προσαύξηση στους παραπάνω μισθούς σε πο¬ 
σοστό 5%. 

4. Χορηγούνται οδοιπορικά έξοδα στους Συντονιστές, επιμελη¬ 
τές, κοινοτάρχες και ομαδάρχες, τόσο για την μετάβασή τους για 
ανάληψη υπηρεσίας, όσο και για την επιστροφή τους μετά την 
λήξη της κατασκηνωτικής περιόδου. Τα παραπάνω έξοδα.θα κα¬ 
λύπτουν τα έξοδα τουριστικής θέσης πλοίου ή αυτοκινήτου συ¬ 
γκοινωνίας, προσαυξημένα κατά ποσοστό 15%. 

5. Η ισχύς της απόφασης αυτής αρχίζει από την ημερομηνία 
έναρξης της κατασκηνωτικής περιόδου έτους 199ΐ. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Ιουλίου 1991 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΠΑΝ. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθ . 20493 8 0/11 107 ' (6) 

Έγκριση εκλογής μέλους Διοικητικού Συμβουλίου Ε.Α.Β. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη:, 

α. Τις διατάξεις του άρθρου 1 παρ. 8 του Ν. 43/75 «Περί 
ιδρύσεως Εθνικής Βιομηχανίας Αεροπορικού Υλικού» όπως αυ¬ 
τός τροποποιήθηκε και συμπληρώθηκε με το Ν. 696/77 και το 
άρθρο 44 του Ν. 1947/91. · 

β. Τα άρθρα 9, 10 παρ. 1 και 3, 10 του Καταστατικού της 
«Ελληνικής Αεροπορικής Βιομηχανίας Α.Ε.». 

γ. Την υπ’ αριθμ. Φ. 900/221691α/Σ 3045/6.11.90 κοινή 
απόφαση των Αναπληρωτών Υπουργών Εθνικής Άμυνας και 
Εθνικής Οικονομίας. 

δ. Την υπ’ αριθμ. πρωτ. 2046208/9257/3.6.91 απόφασή 
μας. 

ε. Την από 28.6.91 απόφαση της Γενικής Συνελεύσεως των 
μετόχων της Ε.Α.Β. Α.Ε., αποφασίζουμε: 

Εγκρίνουμε την από το Διοικητικό Συμβούλιο της Ε.Α.Β. Α.Ε. 
εκλογή ως μέλους αυτού του: 

ΟοπθΙγΙ Βεηδοη, Οικονομολόγου, σε αντικατάσταση του Οο- 
νί(1 ^^η56η, ο οποίος παραιτήθηκε και για τον υπόλοιπο χρόνο 
της θητείας του. 

Η απόφαση αυτή, η οποία ισχύει από της εκδόσεώς της, να δη- 
μοσιευθεί στην Εφημερίδα της Κυβερνήσεως. 

Αθήνα, 19 Ιουλίου 1991 

ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

ΑριΘλ321786 (7) 

Πρόγραμμα καταπολέμησης εκρίζωσης της βρουκέλλωσης των 
αιγοπροβάτων. 

Ο ΥΠΟΥΡΓΟΣ ΓΕΩΡΓΙΑΣ . 

Έχοντας υπόψη: 

1. Το Π.Δ. 1142/80 «περί επιβολής υγειονομικών και λοι¬ 
πών μέτρων δια την προστασίαν και εξυγίανση της κτηνοτροφίας 
από λοιμώδη και παρασιτικά νοσήματα των ζώων κ.λπ.» (ΦΕΚ 
288/Α780). 

2. Την αριθ. 90/242/ΕΟΚ απόφαση του Συμβουλίου της 
21.5.1990 για τη θέσπιση χρηματοδοτικής δράσης της Κοινό¬ 
τητας για την εξάλειψη της βρουκέλλωσης των αιγοπροβά¬ 
των. 

3. Την από 26.3.1991 απόφαση της Επιτροπής ΕΟΚγιατην 
έγκριση του σχεδίου εξάλειψης της βρουκέλλωσης των αιγοπρο¬ 
βάτων που υπέβοιλε η Ελληνική Δημοκρατία. 

4. Τις υπάρχουσες δυνατότητες, τη διαμορφωθείσα επιδημιο- 
λογική κατάσταση και λοιπές παραμέτρους που συνθέτουν το 
πρόβλημα της αιγοπροβατοτροφίας της χώρας μας. 

5. Σχετική εισήγηση της Γενικής Δ/νσης Κτηνιατρικής. 

6. Την υπ’ αρ. ΐ 1081/90 απόφαση του Πρωθυπουργού, 
αποφασίζουμε; 

Εγκρίνουμε την εφαρμογή στη χώρα μας του παρόντος προ¬ 
γράμματος εξάλειψης της βρουκέλλωσης των αιγοπροβάτων, 
που εκπονήθηκε από τη Γενική Δ/νση Κτηνιατρικής του Υπουρ¬ 
γείου Γ εωργίας. 

Το εν λόγω πρόγραμμα αποτελεί απαραίτητη προϋπόθεση για 
την εγκαθίδρυση της εσωτερικής αγοράς στον τομέα των αιγο¬ 
προβάτων, ενώ παράλληλα συμβάλλει στην αύξηση της παραγω¬ 
γικότητας των ζώων αυτών και ως εκ τούτου στη βελτίωση του 
επιπέδου ζωής των ατόμων που ασχολούνται στον τομέα αυτό. 

Άρθρο 1 

Το πρόγραμμα θα εφαρμοσθεί από τις Περιφερειακές Κτηνια¬ 
τρικές Υπηρεσίες, θα συντονίζεται από τις Επιθεωρήσεις Κτηνια¬ 
τρικής και θα τελεί υπό την εποπτεία της Δ/νσης Υγείας των 
Ζώων της Γενικής Δ/νσης Κτην/κής του Υπουργείου. 

Άρθρο 2 

Για τους σκοπο^ του παρόντος προγράμματος, νοούνται ως: 

1. Αιγοπρόβατα: Τα ζώα οποιασδήποτε ηλικίας που ανήκουν 
στα είδη ΟΥΙδ ΑΚΙΕ5 και ΟΑΡΡΑ ΗΙΚΕυδ. 

2. Αμνοερίφια: Τα αιγοπρόβατα ηλικίας μέχρι 6 μηνών ανε¬ 
ξαρτήτως φύλου. 

3. Οικόσιτη εκτροφή αιγοπροβάτων: Είναι η εκτροφή που 
αποτελείται από μικρό αριθμό αιγοπροβάτων (ο αριθμός των 
οποίων καθορίζεται από τις εκάστοτε διατάξεις περί ενσταυλι- 
σμού των αγροτικών ζώων). Τα ζώα των εκτροφών αυτών μπο¬ 
ρεί να παραμένουν σε χώρους πλησίον των οικιακών εγκαταστά¬ 
σεων του ιδιοκτήτη. 

4. Ποιμενική εκτροφή αιγοπροβάτων: Η εκτροφή που αποτε- 
λείται από μεγαλύτερο αριθμό της οικόσιτης αιγοπροβατοτρο- 
φίας. 

. 5. Επιζωοτιολογική μονάδα: Είναι το σύνολο των εκτροφών 
προβάτων ή αιγών ή μικτών, που διαβιούν και εκτρέφονται σε 
μία ανεξαρτήτως μεγέθους έκταση, επακριβώς οριοθετημένη και 
δεν έρχονται σε άμεση ή έμμεση επαφή με εκτροφές άλλων παρό¬ 
μοιων μονάδων. 

Η παραπάνω επιζωοτιολογική μονάδα, είναι δυνατόν, οινά- 
λογα με τις επικρατούσες τοπικές συνθήκες και την εξέλιξη της 
επιζωοτιολογικής κατάστασης της περιοχής, να διασπαστεί σε μι¬ 
κρότερες, υπό τον απαράβατο όρο ότι αυτές θα εκπληρούν τις 
προϋποθέσεις της παραγράφου αυτής και θα βρίσκονται κάτω 
από απόλυτο κτηνιατρικό έλεγχο. 

6. Ύποπτα βρουκέλλωσης αιγοπρόβατα: Εκείνα τα οποία: 

α) Απέβαλαν ή παρουσιάζουν πρόδρομα συμπτώματα αποβο¬ 
λής ή συμπτώματα που υποδηλώνουν τη νόσο. 


β) Έδωσαν ενδείξεις μόλυνσης σε μία ή περισσότερες από τις 
διαγνωστικές δοκιμές του άρθρου 5. 

γ) Ανήκουν σε εκτροφή κατηγορίας ΜΙ ή κατηγορίας Μ2 μο- 
λυσμένης'ή υπό εξυγίανση, ή ήλθαν σε επαφή με αυτές. 

δ) Εάν|είναι εμβολιασμένα με ΚΕΥΙ και δεν έχει περάσει χρο¬ 
νικό διάστημα 18 μηνών από τον εμβολιασμό του και έδωσαν θε¬ 
τικό αποτέλεσμα στη δοκιμή σύνθεσης του συμπληρώματος. 

7. Προσβλημένο από βρουκέλλωση πρόβατο ή αίγα: Είναι το 
ζώο στο οποίο βρέθηκε το βακτήριο ΒΚϋΕΕΕΕΑ ΜΕΕΙΤΕΙΙδΙδ 
σε εργαστηριακή εξέταση βιολογικού ή παθολογικού υλικού που 
λήφθηκε απ’ αυτό, ή ο ορός του αίματός του, έδωσε θετικό για 
βρουκέλλωση αποτέλεσμα στη σύνδεση του συμπληρώματος. 

8. Αρνητικό βρουκέλλωσης πρόβατο ή αίγα: Είναι το ζώο 
(πρόβατο !ή αίγα) που ανήκει σε εκτροφή κατηγορίας Μ2 αρνη¬ 
τική ή εξυγιανθείσα και έδωσε πρόσφατα αρνητικό αποτέλεσμα σε 
μία από τις δοκιμές του άρθρου 5, με τις προϋποθέσεις που ανα- 
φέρονται σ’ αυτό. 

9. Απαλλαγμένο βρουκέλλωσης πρόβατο ή αίγα: Είναι το ζώο 
(πρόβατο ή αίγα) που: 

α) δεν παρουσιάζει κλινική εκδήλωση βρουκέλλωσης. 
β) ανήκει σε εκτροφή κατηγορίας Μ3 ή Μ4 και 
γ) έδωσε αρνητικό για τη βρουκέλλωση αποτέλεσμα σε μία 
από τις δοκιμές του άρθρου 5, με τις προϋποθέσεις που αναφέρο- 
νται σ’ αυτό. 

10. Εκτροφή ύποπτη βρουκέλλωσης; Είναι η εκτροφή της 
οποίας ένα ή περισσότερα ζώα χαρακτηρίστηκαν ύποπτα βρου¬ 
κέλλωσης, κατά την έννοια της παραγράφου 5 του άρθρου αυτού. 

11. Εκτροφή μολυσμένη από βρουκέλλωση: Είναι η εκτροφή 
της οποίας έστω και ένα ζώο χαρακτηρίστηκε μολυσμένο από 
βρουκέλλωση, κατά την έννοια της παραγράφου 6 του άρθρου 
αυτού. 

12. Εκτροφή κατηγορίας ΜΙ: Είναι η εκτροφή της οποίας το 
κλινικό ιστορικό σχετικά με τη βρουκέλλωση και ο τρόπος αντί¬ 
δρασης των ζώων της σε μία οποιαδήποτε από το πρόγραμμα 
αυτό προβλεπόμενη διαγνωστική για τη βρουκέλλωση εξέταση, 
δεν είναι γνωστά στο Α.Κ. της περιοχής, έστω και αν έχει διενερ- 
γηθεί αντιβρουκελλικός εμβολιασμός σύμφωνα με το άρθρο 3. 

13. Εκτροφή κατηγορίας Μ2: Είναι η εκτροφή της οποίας το 
κλινικό ιστορικό σχετικά με τη βρουκέλλωση και ο τρόπος αντί¬ 
δρασης των ζώων σε μία οποιαδήποτε από το πρόγραμμα αυτό 
προβλεπόμενη διαγνωστική για τη βρουκέλλωση εξέταση, είναι 
γνωστά στο Α.Κ. της περιοχής και εμπίπτει σε μίά από τις παρα¬ 
κάτω υποκατηγορίες: 

α) Μ2 Αρνητική: Είναι αυτή που πρόσφατα μετατάγηκε από 
την κατηγορία ΜΙ στην κατηγορία Μ2, γιατί δεν διαπιστώθηκε 
σ’ αυτήν κρούσμα βρουκέλλωσης. 

β) Μ2 Μολυσμένη; Είναι η εκτροφή της οποίας ένα ή περισσό¬ 
τερα ζώα χαρακτηρίστηκαν προσβλημένα από βρουκέλλωση 
κατά την έννοια της παραγράφου ό του άρθρου αυτού. 

γ) Μ2 υπό Εξυγίανση; Είναι η εκτροφή στην οποία ευθύς μετά 
τον εντοπισμό των μολυσμένων ζώων, άρχισε η εφαρμογή των 
μέτρων εξυγίανσης σύμφωνα με το άρθρο 7, προκειμένου να με¬ 
ταταχθεί στην κατηγορία Μ2 εξυγιανθείσα. 

δ) Μ2 Εξυγιανθείσα: Είναι η εκτροφή στην οποία όλα τα ζώα 
που βρέθηκαν μολυσμένα σφάγηκαν, έχουν εφαρμοσθεί τα από το 
πρόγραμμα αυτό προβλεπόμενα μέτρα καθαρισμού και απολύ¬ 
μανσης των χώρων της και ακολουθήθηκε η διαδικασία και το 
σχήμα ελέγχου που περιλαμβάνονται στο άρθρο 7. 

14. Εκτροφή κατηγορίας Μ3 (απαλλαγμένη βρουκέλλωσης): 
Είναι η εκτροφή που: 

α) Περιλαμβάνει ζώα εμβολιασμένα κατά της βρουκέλλωσης 
σύμφωνα με το άρθρο 3 και προέρχεται από την κατηγορία Μ2 
αρνητική ή εξυγιανθείσα, στις οποίες ακολουθήθηκε η διαδικασία 
που αναφέρεται στο άρθρο 7. 

β) Προέρχεται από εκτροφή κατηγορίας Μ4, η οποία μετατά¬ 
γηκε στην'κατηγορία Μ3, επειδή σε ζώα της διενεργήθηκε αντι- 
βρουκελλικός εμβολιασμός ή έγινε εισαγωγή σ’ αυτήν εμβολια¬ 
σμένων κατά της βρουκέλλωσης αιγοπροβάτων, χωρίς να έχει 

παρέλθει χρονικό διάστημα τριών ετών από τον εμβολιασμό τους. 

15. Εκτροφή κατηγορίας Μ4 (επίσημα απα^αγμένη βρου- 
κέλλωσης): Είνςιι η εκτροφή στην οποία: 

α) Δεν υπάρχουν ζώα εμβολιασμένα κατά της βρουκέλλωσης ή 
αν υπάρχουν έχει περάσει χρονικό διάστημα τουλάχιστον τριών 
ετών από τον εμβολιασμό τους και δεν έχει εισαχθεί κατά το διά¬ 
στημα αυτό εμβολιασμένο πρόβατο ή αίγα σ’ αυτήν. 

β) Η διαδικασία που ακολουθήθηκε για τη μετάταξή της και ο 
περιοδικός έλεγχος που εφαρμόζεται σ’ αυτήν έγιναν σύμφωνα με 
το άρθρο 5. 

16. Εξουσιοδοτημένος Κτηνίατρος; Ο κτηνίατρος υπάλληλος 
των κτηνιατρικών υπηρεσιών του Υπουργείου Γεωργίας ή κάθε 
άλλος κτηνίατρος που ασκεί νόμιμα το κτηνιατρικό επάγγελμα 
και ειδικά ορίζεται με απόφαση του Υπουργού Γεωργίας. 

17. Ισχύουν επίσης όπου χρειάζονται οι ορισμοί που περιλαμ¬ 
βάνονται στο Π.Δ. 125/86. 

Άρθρο 3 

1. Για τις ανάγκες εφαρμογής του προγράμματος η χώρα 
διαιρείται σε τρεις περιφέρειες: Η περιφέρεια 1 περιλαμβάνει το 
σύνολο της νησιωτικής Ελλάδας, η περιφέρεια 2 την Πελοπόν¬ 
νησο και η περιφέρεια 3 την υπόλοιπη ηπειρωτική Ελλάδα. 

2. Η περίοδος εφαρμογής του προγράμματος ορίζεται κατ’ αρ¬ 
χήν ως τριετής. Κατά το διάστημα αυτό προβλέπεται να τεθεί υπό 
έλεγχο ο αιγοπρόβειος πληθυσμός των περιφερειών 1 και 2 και 
μικρό μέρος της περιφέρειας 3. 

Με εγκυκλίους της Γενικής Δ/νσης Κτηνιατρικής, θα γνωστο¬ 
ποιούνται οι περιοχές των περιφερειών στις οποίες θα αρχίζει κατ’ 
έτος η εφαρμογή του προγράμματος. 

3. Οι αντιβρουκελλικοί εμβολιασμοί των αμνοεριφίων στην 
ηλικία των 3-6 μηνών, συνεχίζονται σε όσες περιοχές της χώρας 
δεν αρχίζει η εφαρμογή του παρόντος προγράμματος. Το είδος 
του χρησιμοποιούμενου εμβολίου και ο τρόπος χορήγησής του, 
αποφασίζονται από τη Γενική Δ/νση Κτηνιατρικής του Υπουρ¬ 
γείου. Οι σχετικές οδηγίες παρέχονται από τη Δ/νση Υγείας των 
Ζώων. Η διενέργεια των εν λόγω εμβολιασμών σταματά κατά 
περιοχή με την έναρξη εφαρμογής του προγράμματος σ’ αυτή. 

4. Το χρονοδιάγραμμα και το κόστος εφαρμογής του προ¬ 
γράμματος απεικονίζονται στους πίνακες I και II. 

Άρθρο 4 

1. Σε κάθε Α.Κ. διατηρείται αρχείο - μητρώο ποιμνιακών και 
οικοσίτων αιγοπροβάτων της περιοχής δικαιοδοσίας του, κατά 
ιδιοκτήτη και Κοινότητα. Καθιερώνεται επίσης σύστημα ανα¬ 
γνώρισης κάθε ζώου ή ποιμνίου, που θα επιτρέπει τον έλεγχο της 
διακίνησης των αιγοπροβάτων. Οδηγίες για τον τρόπο τήρησης 
του αρχείου και του συστήματος αναγνώρισης, θα παρασχεθούν 
από τη Δ/νση Υγείας των Ζώων της Κεντρικής Υπηρεσίας. 

2. Όλα τα αιγοπρόβατα που για οποιαδήποτε αιτία και με 
οποιοδήποτε τρόπο, διακινούνται στο εσωτερικό της χώρας, πρέ¬ 
πει να συνοδεύονται υποχρεωτικά από άδεια διακίνησης η οποία 
εκδίδεται από το Α.Κ. της περιοχής στα μητρώα του οποίου είναι 
αυτά γραμμένα. 

Άρθρο 5 

1. Τα ποίμνια κατά την καταγραφή τους υποβάλλονται σε δο¬ 
κιμασία διάγνωσης της νόσου ως ακολούθως: 

α) Με όξινο αντιγόνό ρυθμισμένο ως προς το ΡΗ (Κ05Ε ΒΕΝ- 
ΟΑΕΕ ΤΕδΤ): Το 10% των θηλυκών και όλα τα αρσενικά κάθε 
ποιμνίου (και κατά τον τρίτο χρόνο το 25%). Σέ καμμία περί¬ 
πτωση ο αριθμός των εξεταζομένων θηλυκών δεν μπορεί να είναι 
μικρότερος από 10. 

β) Με σύνδεση του συμπληρώματος όσα κατά την ανωτέρω 
εξέταση ζώα αντιδράσουν θετικά. Οροι που περιέχουν 20 τουλά¬ 
χιστον μονάδες αντιγόνου 1ΓΓΤ/Γ0 θεωρούνται θετικοί. 

2. Σε περίπτωση διαπίστωσης έστω και ενός θετικού ζώου με 
την δοκιμασία σύνδεσης του συμπληρώματος, ελέγχεται το σύ¬ 
νολο των ζώων του ποιμνίου που πληρούν τις προϋποθέσεις της 


επόμενης παραγράφου 3, κατ’ αρχήν με την μέθοδο Κ08Ε ΒΕΝ- 
ΟΑΕΕ και ακολούθως τα θετικά με τη σύνδεση του συμπληρώ¬ 
ματος. 

Σε περίπτωση που το θετικό ζώο διαπιστωθεί σε ποίμνιο που 
συγχρωτίζεται με άλλα ποίμνια, οι δοκιμασίες υποχρεωτικά επε- 
κτείνονται και σ’ αυτά. 

3. Τα ζώα που υποβάλλονται σε δοκιμασίες διάγνωσης πρέπει 
να είναι: 

- είτε ανεμβολίαστα ηλικίιχς άνω των 6 μηνών, 

- είτε εμβολιασμένα ηλικίας άνω των 30 μηνών (και κατά τον 
τρίτο χρόνο εφαρμογής του προγρ/τος άνω των 18 μηνών). 

4. Οι αιμοληψίες διενεργούνται με μέριμνα των κατά τόπους 
Α.Κ. επικουρούμενα όπου κρίνεται αναγκαίο από τις Δ/νσες 
Κτηνιατρικής ή Νομοκτηνιατρεία κυρίως σε θέματα συντονισμού 
και εξασφάλισης των απαιτούμενων μέσων. 

5. Οι δοκιμασίες διάγνωσης διενεργούνται από Κτηνιατρικά 
Ιδρύματα του Υπ. Γεωργίας ή και από το Εργαστήριο Μικροβιο¬ 
λογίας του Κτηνιατρικού Τμήματος του Παν/μίου Θεσ/νίκης 
ύστερα από σχετική συνεννόηση της Γενικής Δ/νσης Κτηνιατρι¬ 
κής-με το Πανεπιστήμιο. 

Ειδικά η δοκιμή Κ05Ε ΒΕΝΟΑΕΕ είναι ενδεχόμενο να διε- 
νεργείται και σε Α.Κ. ή Δ/νση Κτην/κής ή Νομοκτηνιατρείο εφό¬ 
σον εξασφαλισθούν η οργάνωση στοιχειώδους εργαστηρίου με τα 
απαραίτητα όργανα και υλικά και το κατάλληλα εκπαιδευμένο 
προσωπικό. 

6. Η τεχνική διενέργειας των δοκιμών της παραγράφου 1, θα 
είναι σύμφωνη με το ΠΑΡΑΡΤΗΜΑ Γ του ΠΔ 125/86. 

7. Όλες οι επεμβάσεις επί των ζώων, η λήψη υλικών και οι ερ¬ 
γαστηριακές εξετάσεις που αποσκοπούν στη διάγνωση της βρου¬ 
κέλλωσης, διενεργούνται με δαπάνες του Δημοσίου. 

8. Θεραπευτική αγωγή κατά της βρουκέλλωσης των αιγοπρο¬ 
βάτων απαγορεύεται. 

Άρθρο 6 

Κατάταξη, μετάταξη εκτροφών και σχήματα ελέγχου αυτών. 

1. Οι αδιερεύνητες εκτροφές κατηγορίας Μ1, υποβάλλονται σε 
πρώτη για βρουκέλλωση διερεύνηση, εφαρμόζοντας τα διαλαμ¬ 
βανόμενα στο άρθρο 5, οπότε και μετατάσσονται στην κατηγορία 
Μ2. Από τα αποτελέσματα της διερεύνησης αυτής, οι παραπάνω 
Μ2 εκτροφές χαρακτηρίζονται ως: 

α) Μ2 Μολυσμένες: εάν σ’ αυτές διάπίότώθηκε έστω και ένα 
προσβλημένο από βρουκέλλωση ζώο.~ 

β) Μ2 Αρνητικές: εάν σ’ αυτές δεν διαπιστώθηκε προσβλημένο 
από βρουκέλλωση ζώο. 

2. Μετά την παραπάνω πρώτη διερεύνηση και τον διαχωρισμό 
των εκτροφών σε Μ2 μολυσμένες και Μ2 αρνητικές, ακολουθεί¬ 
ται και στις δύο κατηγορίες εκτροφών, η διαδικασία περαιτέρω 
ελέγχων, που αποσκοπεί στην εξυγίανση των μολυσμένων εκτρο¬ 
φών και την μετάταξη τόσο των εξυγιανθεισών όσο και των αρνη¬ 
τικών στις κατηγορίες Μ3 και Μ4. 

Η διαδικασία αυτή για κάθε κατηγορία εκτροφών έχει ως 

εξής: 

α) Εκτροφή κατηγορίας Μ2 - Μολυσμένη 

αα) Διενεργείται ορολογιακή εξέταση σε όλα τα ζώα της εκτρο¬ 
φής σύμφωνα με τα διαλαμβανόμενα στο άρθρο 5. Παράλληλα 
λαμβάνονται τα υγειονομικά και λοιπά μέτρα που προβλέπονται 
από το άρθρο 8. 

ββ) Δύο τουλάχιστον μήνες μετά την απομάκρυνση του τελευ¬ 
ταίου προσβλημένου ζώου και την διενέργεια των απολυμάνσεων 
του άρθρου 8, όλα τα δυνάμενα να ελεγχθούν αιγοπρόβατα (λόγω 
ηλικίας και εμβολιαστικής κατάστασης), σύμφωνα με το άρθρο 5, 
υποβάλλονται σε διαδοχικές για βρουκέλλωση ορολογικές εξετά¬ 
σεις, κατά χρονικά διαστήματα 2 μέχρι 6 μηνών. Τα ζώα που 
κάθε φορά αντιδρούν θετικά, σημαίνονται, απομονώνονται και 
απομακρύνονται σύμφωνα με το άρθρο 8. 

γγ) Όταν δύο από τις παραπάνω διαδοχικές εξετάσεις δώσουν 
αρνητικό αποτέλεσμα για όλα τα δυνάμενα να ελεγχθούν ζώα της 
εκτροφής, αυτή θεωρείται εξυγιανθείσα και μπορεί να αρθεί μέρος 



5744 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ή το σύνολο των περιοριστικών μέτρων που επιβλήθηκαν. 

δδ) Κατ’ εξαίρεση του εδαφίου (ββ) της παραγράφου αυτής, σε 
περίπτωση που στην μολυσμένη εκτροφή συνυπάρχουν και προ- 
σβλημένα από βρουκέλλωση βοοειδή, οι επαναληπτικές διαγνω¬ 
στικές δοκιμές στα αιγοπρόβατα, διενεργοϋνται από κοινού με τα 
βοοειδή σύμφωνα με τη διαδικασία που προβλέπεται από το Π.Δ. 

101/85. 

εε) Μετά τον χαρακτηρισμό της εκτροφής ως εξυγιανθείσας, η 
διαδικασία ελέγχων που ακολουθείται, είναι η ίδια με εκείνη των 
Μ2 αρνητικών εκτροφών της επομένης παραγράφου 2β. 

β) Εκτροφή κατηγορίας Μ2 - Αρνητική 

Τα ζώα της εκτροφής αυτής επανεξετάζονται ύστερα από 3-12 
μήνες με τις διαγνωστικές εξετάσεις και την μεθοδολογία του άρ¬ 
θρου 5. Ανάλογα με τα αποτελέσματα της νέας αυτής εξέτασης, η 
εκτροφή κατατάσσεται ως εξής: 

αα) Εκτροφή κατηγορίας Μ2 - Μολυσμένη, εφ’ όσον έστω και 
ένα ζώο αυτής βρεθεί προσβεβλημένο από βρουκέλλωση. Στην 
εκτροφή αυτή ακολουθείται η διαδικασία ελέγχων που αναφέρε- 
ται στη παράγραφο 2α. 

ββ) Εκτροφής κατηγορίας μ3 (απαλλαγμένη βρουκέλλωσης), 
εφ’ όσον τα ζώα της που εξετάσθηκαν αντέδρασαν αρνητικά και 
έχει διενεργηθεί σ’ αυτήν αντιβρουκελλικός εμβολιασμός. 

Η εκτροφή της κατηγορίας Μ3 μετατάσσεται σε εκείνη της 
Μ4, οιν σ’ αυτή: 

- Παύσουν να υπάρχουν αιγοπρόβατα που έχουν εμβολιασθεί 
κατά της βρουκέλλωσης, στη διάρκεια των τελευταίων, πριν από 
την μετάταξή της, τριών ετών. 

- Έχουν τηρηθεί χωρίς διακοπή κατά την διάρκεια των τελευ¬ 
ταίων τριών ετών πριν από την μετάταξή της, οι επαναληπτικοί 
ετήσιοι έλεγχοι. 

- Όλα τα ηλικίας άνω των 6 μηνών αιγοπρόβατα αυτής, υπο¬ 
βαλλόμενα στο τέλος του τρίτου, πριν από την μετάταξή τους, 
έτους, σε μία από τις εξετάσεις του άρθρου 5, έδωσαν αρνητικό 
αποτέλεσμα. 

γγ) Εκτροφή κατηγορίας Μ4 (επίσημα απαλλαγμένη βρου¬ 
κέλλωσης), εφ’ όσον τα ζώα της που εξετάσθηκαν αντέδρασαν αρ¬ 
νητικά κάι δεν έχει διενεργηθεί σ’ αυτήν αντιβρουκελλικός εμβο¬ 
λιασμός. 

3. Στις εκτροφές των κατηγοριών Μ3 και Μ4 διενεργούνται 
επαναληπτικοί έλεγχοι των ζώων τους κάθε 12 μήνες, με τις δια¬ 
γνωστικές εξετάσεις και την μεθοδολογία του άρθρου 5. 

4. Όταν τεθούν υπό έλεγχο όλες οι εκτροφές ενός Νομού ή 
μιας επιζωοτιολογικής μονάδας και το ποσοστό των θετικών 
στην βρουκέλλωση εκτροφών του Νομού ή της επιζωοτιολογικής 
μονάδας δεν υπερβαίνει το 1%, οι επαναληπτικοί έλεγχοι, με 
απόφαση του οικείου Επιθεωρητή Κτηνιατρικής, διενεργούνται 
κάθε τρία χρόνια. 

Άρθρο 7 

1. Η υπόνοια εμφάνισης της βρουκέλλωσης των αιγοπροβά¬ 
των, γνωστοποιείται υποχρεωτικά στο Α.Κ. της περιοχής. 

2. Σε περίπτωση που μια εκτροφή ή εκμετάλλευση περιλαμβά¬ 
νει ζώο για το οποίο υπάρχουν υπόνοιες ότι έχει προσβληθεί από 
βρουκέλλωση, το οικείο Α.Κ. διεξάγει έρευνες το συντομότερο δυ¬ 
νατόν για να επιβεβαιωθεί ή να αποκλεισθεί η εμφάνιση της νό¬ 
σου, ενώ σε αναμονή του πορίσματος των εν λόγω ερευνών, εκδί¬ 
δει απόφαση με την οποία: 

α) Τίθεται η εκμετάλλευση κάτω από επίσημο έλεγχο. 

β) Απαγορεύεται κάθε διακίνηση αιγοπροβάτων προς ή από 
την εκμετάλλευση, εκτός εάν με άδεια του οικείου Α.Κ. επιτραπεί 
να εξέλθουν ζώα ποί» προορίζονται για άμεση σφαγή. 

γ) Απομονώνονται τα ύποπτα ζώα εντός της εκμετάλλευ¬ 
σης. 

3. Τα παραπάνω μέτρα ισχύουν μέχρις ότου η υπόνοια εμφάνι¬ 
σης της νόσου στην εν λόγω εκμετάλλευση αποκλειστεί επίσημα. 


Άρθρο 8 

1. Σε περίπτωση που επιβεβαιώνεται επίσημα η εμφάνιση 
βρουκέλλωσης σε μία εκτροφή ή εκμετάλλευση, η οικεία Δ/νση 
Κτηνιατρικής ή Νομοκτηνιατρείο, λαμβάνει τα απαραίτητα μέ¬ 
τρα για την αποφυγή της ενδεχόμενης εξάπλωσης της νόσου, ενώ 
εκδίδεται απόφαση με την οποία: 

α) Καθορίζονται με ακρίβεια τα εδαφικά όρια διαβίωσης του 
ποιμνίου μέχρι ανάκλησης της εν λόγω απόφασης. 

β) Απογορεύεται κάθε μετακίνηση αιγοπροβάτων από ή προς 
την εκμετάλλευση, εκτός εάν με άδεια του οικείου Α.Κ. επιτραπεί 
να εξέλθουν ζώα που προορίζονται για άμεση σφαγή. 

γ) Επιβάλλεται η διενέργεια το δυνατόν συντομότερο των δοκι¬ 
μασιών ελέγχου που προβλέπονται από την παράγραφο 2 του άρ¬ 
θρου 5. 

δ) Τα ζώα για τα οποία έχει επίσημα διαπιστωθεί ότι έχουν 
προσβληθεί από βρουκέλλωση, τα ζώα που έχουν ενδεχόμενα μο- 
λυνθεί από τα προηγούμενα, καθώς και τα ζώα που θεωρούν οι 
αρμόδιες αρχές ότι έχουν προσβληθεί από την ασθένεια, σημαίνο- 
νται με τρόπο που καθορίζεται από τη Δ/νση Υγείας των Ζώων 
και απομονώνονται μέχρι τη σφαγή τους, η οποία λαμβάνει χώρα 
στα ειδικά ορισθέντα για παρόμοιους σκοπούς σφαγεία της περιο¬ 
χής, το συντομότερο δυνατόν και το αργότερο εντός 45 ημερών 
μετά την επίσημη κοινοποίηση στον ιδιοκτήτη ή στον κάτοχό τους 
της σχετικής απόφασης. 

Στους ιδιοκτήτες τών ζώων αυτών, καταβάλλεται αποζημί¬ 
ωση καλύπτουσα το 100% της ειδικής αξίας του ζώου, σύμφωνα 
με το πρόγραμμα οικονομικών ενισχύσεων για την εξυγίανση της 
κτηνοτροφίας. 

Για την πραγματοποίηση της σφαγής, το Α.Κ. προέλευσης 
των ζώων εκδίδει σχετική άδεια διακίνησης την οποία πρέπει 
απαραλήπτως να παραδώσει στον κρεοσκόπο κτηνίατρο πριν από 
τη σφαγή του ζώου. 

Ακολουθεί σχετική ενημέρωση του Α.Κ. του ζώου από τον 
κρεοσκόπο κτηνίατρο. 

ε) Το γάλα από τα προσβλημένα ζώα της εκμετάλλευσης συλ- 
λέγεται χωριστά και μπορεί να χρησιμοποιηθεί μόνο στην εκμε¬ 
τάλλευση αυτή μετά από βρασμό ή παστερίωση για παρασκευή 
ζωοτροφής ή τυροκόμιση. 

στ) Το γάλα από τα μη προσλημένα ζώα της εκμετάλλευσης 
που έχει προσβληθεί μπορεί να χρησιμοποιηθεί εκτός της εκμε¬ 
τάλλευσης μόνο μετά από βρασμό ή παστερίωση. 

ζ) Τα σφάγια από προσβλημένα ζώα που προορίζονται να χρη¬ 
σιμοποιηθούν ως ζωοτροφή, υπόκεινται σε θερμική ή άλλη επε¬ 
ξεργασία κατά τρόπο που να αποφεύγεται η μόλυνση, άλλως κα- 
ταστρέφονται. 

η) Τα έμβρυα, τα νεκρογενή ζώα, ή τα ζώα που έχουν πεθάνει 
από βρουκέλλωση, ή οι πλακούντες, απομακρύνονται προσεκτικά 
και καταστρέφονται αμέσως εκτός αν προορίζονται για ανάλυση. 

8). Η αχυροστρωμνή ή οποιαδήποτε άλλη ύλη ή ουσία που έχει 
έλθει σε επαφή με το προσβεβλημένο ζώο ή με τον πλακούντα, 
καταστρέφεται αμέσως δια καύσεως ή ταφής, αφού εμποτισθεί με 
απολυμαντικό εγκεκριμένο ή όταν πρόκειται για υλικά επανα- 
χρησιμοποιούμενα, απολυμαίνονται με το εν λόγω απολυμα¬ 
ντικό. 

ι) Η κόπρος ζώων από το ποιμνιοστάσιο ή άλλους χώρους που 
χρησιμοποιήθηκαν για τα ζώα, αποθηκεύεται σε χώρο στον οποίο 
δεν έχουν πρόσβαση τα ζώα. Τφίσταται τη δράση εγκεκριμένου 
απολυμαντικού και διατηρείται για τρεις εβδομάδες τουλάχιστον. 
Δεν χρησιμοποιείται σε καμμία περίπτωση για λίπασμα σε καλ¬ 
λιέργειες λαχανικών. Η χρήση απολυμαντικού προϊόντος δεν 
απαιτείται στην περίπτωση που η κόπρος καλύπτεται από 
στρώμα χώματος. Τα υγρά απόβλητα του ποιμνιοστασίου εφόσον 
δεν συνυπάρχουν με την κόπρο, πρέπει να υφίστανται τη δράση 
απολυμαντικού. 

2. Μετά τη σφαγή των ζώων της περίπτωσης (δ) της παρα¬ 
γράφου 1 και πριν από την επανασύσταση του ζωικού κεφαλαίου, 
οι στάβλοι και οι λοιποί χώροι όπου έμειναν τα ζώα, καθώς και 

όλα τα δοχεία, οι εγκαταστάσεις και τα λοιπά αντικείμενα που 
χρησιμοποιήθηκαν για τα ζώα, καθαρίζονται και απολύμάίνονται 
κάτω από επίσημο έλεγχο και σύμφωνα με οδηγίες του επίσημου 
κτηνιάτρου. 

Οι βοσκότοποι που χρησιμοποιήθηκαν ·από μολυσμένο ποί¬ 
μνιο, μετά την απομάκρυνσή του απ’ αυτούς, επιδιώκεται να μη 
χρησιμοποιηθούν για διάστημα 60 ημερών. 

3. Τα απολυμαντικά προϊόντα που πρέπει να χρησιμοποιού¬ 
νται, εγκρίνονται από τις κτηνιατρικές αρχές. 

4. Μετά τη σφαγή των ζώων που αναφέρονται στην περί¬ 
πτωση (δ) της παραγράφου 1 και πριν από την επανασύσταση του 
ζωικού κεφαλαίου κανένα ζώο δεν επιτρέπεται να εισέλθει ή να 
εξέλθει από τη συγκεκριμένη εκμετάλλευση που έχει προσβληθεί 
εκτός αν παρασχεθεί άδεια από την αρμόδια αρχή με σκοπό την 
άμεση σφαγή. 

5. Στην εκμετάλλευση που έχει προσβληθεί διεξάγονται επίση¬ 
μες δοκιμασίες διάγνωσης της βρουκέλλωσης ανά 2-6 μήνες μέ- 
χρις ότου ληφθούν δύο συνεχόμενες εξετάσεις με ευνοϊκά αποτε¬ 
λέσματα. Κατά τη διάρκεια της περιόδου αυτής δεν επιτρέπεται 
να εισαχθούν νέα ζώα στην εκτροφή. 

6. Σε περίπτωση που θα διαγνωσθεί βρουκέλλωση σε πρόβατο 
ή αίγα που: 


- έχει επιστρέφει από διαχείμανση 

- αναμιγνύεται τακτικά με πρόβατα ή αίγες από άλλες εκμε¬ 
ταλλεύσεις ιδίως κατά τη βοσκή το άρμεγμα και τη διαχείμανση. 

Όλες οι εκμεταλλεύσεις που έχουν παραδώσει ζώα ιδίως για 
βοσκή, άρμεγμα και διαχείμανση, θεωρούνται ως ενιαία προσβε¬ 
βλημένη εκμετάλλευση και υποβάλλονται σε επίσημες δοκιμασίες 
διάγνωσης της βρουκέλλωσης. 

Άρθρο 9 

Τα πάσης φύσεως τηρούμενα στοιχεία για την παρακολούθηση 
και αξιολόγηση της πορείας του προγράμματος, καθώς και οι 
οποιεσδήποτε αναγκαίες διευκρινίσεις, καθορίζονται ή παρέχο¬ 
νται με εγκυκλίους διαταγές της Γενικής Δ/νσης Κτηνιατρι¬ 
κής. 

Η απόφαση αυτή να δημοσιευτεί στην Εφημερίδα της Κυβερνή- 
σεως.. 

Αθήνα, 26 Ιουλίου 1991 

ο ΑΝΑΠΛ. ΥΠΟΥΡΓΟΣ 

Π. ΧΑΤΖΗΝΙΚΟΛΑΟΥ 


ΠΙΝΑΚΑΣ I. 

Χρονοδιάγραμμα εφαρμογής προγράμματος εξάλειψης βρουκέλλωσης αιγοπροβάτων. 


Χρόνος 

Εφαρμο¬ 

γής 


Αριθμός εκτ 

ροφών 

και αιγοπροβάτων 

που θα 

εξετασθ 

ούν 


Νησιά 

Αιγαίου 

Νησιά 

Ιονίου 

Κρήτη 

Πελοπόννησος 

Ηπειρωτική Ελλάδα 

• 

Εκτροφές 

Αιγοπρό¬ 

βατα 

Εκτροφές 

Αιγοπρό¬ 

βατα 

Εκτροφές Αιγοπρό¬ 
βατα 

Εκτροφές 

Αιγοπρό¬ 

βατα 

Εκτροφές 

Αιγοπρό¬ 

βατα 

1 

7.000 

50.000 

3.000 

20.000 

6.500 55.000 

_ 

— 

350 

4.000 

2* 

7.000 

50.000 

3.000 

20.000 

6.500 55.000 

7.000 

60.000 

— 

— 

3** 

14.000 

100.000 

— ■ 

— 

— — 

14.000 

110.000 

—' 

— 


* θα εξεταοβούν επιπλέον οι εκτροφές που δεν εξυγιάνβηχοιν κατά το Ιο έτος. 

** θα εξετασβοόν επιπλέον οι εκτροφές που δεν εξυγιάνβηκοηι κατά τα 2 προηγούμενα έτη. 

ΠΙΝΑΚΑΣ II. 

- Κόστος εφαρμογής προγράμματος εξάλειψης της βρουκέλλωσης αιγοπροβάτων σε εκατ. δραχμές 


Είδος προβλεπόμενης δαπάνης 

1ος χρόνος 

2ος χρόνος 

3ος χρόνος 

Αποζημιώσεις για σφαγή προσβλημένων αιγοπροβάτων 
(Αριθ. ζώων/αξία) 

1300/20 

3000/51 

4500/80 

Αξία αντιβρουκελλικού εμβολίου για την υπόλοιπη χώρα 

25 

21 

23 

Αξία υλικών για την εφαρμογή του προγράμματος (αντι¬ 
γόνα, συσκευές σήμανσης, φιαλίδια αιμοληψίας κ.λπ.) 

60 

70 

75 

Μισθοδοσία εποχιακών υπαλλήλων 
ώρες/δαπάνη 

400000/180 

470000/234 

500000/275 

Οδοιπορικά έξοδα συνεργείων 

80 

100 

120 

Πρόσληψη 50 κτηνιάτρων 

85 

100 

110 

ΣΤΝΟΑΟ 

450 

576 

678 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΙΜΙΚΟ ΤΥΠΟΓΡΑΦΕΙΟ 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από β.ΟΟ' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρίου 25 τηλ.: 52.39.762 . 

•ΒΙΒΛΙΟΘΗΚΗ: Σολωμού 51 τηλ.; 52.48.188 

* Για φωτοαντίγραφα ηαλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.; 52.25.761 


Αποστολή ΦΕΚ στην επαρχία με καταβολή τπς αξίας του δια μέσου Δπμοσίου Ταμείου ^ Για πλπροφορίες: τπλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 

Δρχ. 

10.000 

β) 

» » 

» 

Β' 

» 

19.000 

Υ) 

» » 

» 

Γ' 

» 

6.000 

δ) 

» » 

» 

Δ’ 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

ΙΜ.Π.Δ.Δ. 

» 

6.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

1) 

» » 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπ^ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

, » 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 





















